แฟนหมดประจำเดือนวันที่17พ.ค.หลังจากนั้นผมมีเพศสัมพันธ์กับแฟนเมื่อวันที่20 พ.ค.โดยไม่ได้ใช้ถุงยางแต่ไม่ได้หลั่งในหลังจากนั้นแฟนกินยาคุมฉุกเฉินหลังจากนั้นวันที่26-30พ.ค.แฟนมีเลือดออกจากช่องคลอดและมีประจำเดือนครั้งล่าสุดวันที่16-20มิ.ย. แบบนี้มีโอกาสท้องมั้ยครับ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ แม้จะเป็นการหลั่งนอก มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดจึงมีข้อบ่งชี้การใช้ยาคุมฉุกเฉินค่ะ โดยถ้าได้ใช้ยาอย่างถูกต้อง ตามไปภายใน 72 ชั่วโมงหลังมีเพศสัมพันธ์ โอกาสตั้งครรภ์ก็ลดลงไปได้ประมาณ 80-90%หลังการใช้ยาคุมฉุกเฉิน อาจมีเลือดออกผิดปกติตามมาได้ประมาณ 1-2 สัปดาห์หลังการใช้ยา ซึ่งการมีลือดออกไม่ได้บ่งบอกว่ายาได้ผลหรือไม่ ต้องสังเกตรอบเดือนที่ควรจะมาตามรอบ คลาดเคลื่อนได้บ้างแต่ไม่ควรเกิน 35 วัน หากประจำเดือนไม่มาตามนี้ ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ